Държавен вестник, бр. 34, 2006 г., стр. 3

Б Р О Й  34
Д Ъ Р Ж А В Е Н   В Е С Т Н И К
С Т Р .  3
Актове на съда
Чл. 14. Вписване, заличаване и обявяване се
извършват незабавно и въз основа на актове на
съда в случаите, предвидени със закон. Съдът
служебно изпраща на агенцията съдебния акт.
Заявител
Чл. 15. (1) Вписване, заличаване и обявява-
не се заявяват от търговеца лично или от него-
во име чрез лице или лица, които го представ-
ляват по закон, а в предвидените от закон слу-
чаи—и от името на друго лице.
(2) При промяна в органите или в предста-
вителството заявяването се извършва от ново-
избрания орган или представител.
Хартиен носител
Чл. 16. (1) Заявленията, актовете на съда и
жалбите, подадени на хартиен носител, се въ-
веждат в информационната система чрез снема-
не на електронен образ от тях и приложените
към тях документи. Идентичността на предста-
вените документи на хартиен носител с доку-
ментите в електронна форма се удостоверява от
служител на агенцията върху всяка страница.
(2) До доказване на противното се смята, че
електронният документ, създаден по посочения
в ал. 1 начин, е идентичен с документа, подаден
на хартиен носител.
(3) Представените от заявителя документи
по ал. 1 се съхраняват от агенцията в територи-
алните поделения по първоначалната регист-
рация на търговеца.
(4) По документите по ал. 1 не се правят
справки и не се издават удостоверения, освен в
случаите на съдебен спор.
Електронна форма
Чл. 17. Агенцията осигурява възможност за
приемане на заявления, актове на съда, жалби
срещу откази и изпращане на документи в елек-
тронна форма, предавани по електронен път,
при условията и по реда на Закона за електрон-
ния документ и електронния подпис.
Език
Чл. 18. (1) Заявлението и приложенията към
него се подават на български език.
(2) Документите по ал. 1 може да се пред-
ставят и на всеки от официалните езици на Ев-
ропейския съюз. В този случай документите се
представят заедно със заверен превод на бъл-
гарски език.
(3) В случай на противоречие между текста
на документа и превода на български език пре-
димство има преводът на български език. Тре-
ти лица могат да се позовават на представения
текст, освен ако търговецът докаже, че прево-
дът на български език им е бил известен.
Разглеждане на заявленията
Чл. 19. (1) Заявленията за вписване, зали-
чаване и обявяване се разглеждат от длъжнос-
тно лице по регистрацията по реда на постъп-
ването им.
(2) Длъжностното лице по регистрацията се
произнася по заявлението за вписване или за-
личаване най-късно до приключване на първия
работен ден след приемането му, освен ако със
закон е предвиден друг срок за произнасяне.
(3) Длъжностното лице по регистрацията
се произнася по заявлението за обявяване не-
забавно.
Длъжностно лице по регистрацията
Чл. 20. (1) За длъжностно лице по регистра-
цията се назначава лице, което има завършено
висше юридическо образование, придобита
юридическа правоспособност и юридически
стаж не по-малко от 3 години.
(2) Длъжностното лице по регистрацията е
държавен служител.
(3) Изпълнителният директор на Агенцията
по вписванията е лице с висше юридическо
образование и юридически стаж не по-малко
от 5 години.
Обхват на проверката
Чл. 21. Длъжностното лице по регистрация-
та проверява дали:
1. е подадено заявление за исканото вписва-
не, заличаване или обявяване;
2. заявеното обстоятелство подлежи на
вписване или представеният акт подлежи на
обявяване;
3. заявлението изхожда от оправомощено лице;
4. към заявлението са приложени всички
документи съгласно изискванията на закон,
съответно подлежащият на обявяване акт;
5. съществуването на заявеното за вписване
обстоятелство се установява от представените
документи по т. 4;
6.  е представена декларация по чл. 13, ал. 5;
7.  друго лице няма права върху фирмата и тя
отговаря на изискванията на чл. 7, ал. 2 от Тър-
говския закон при първоначално вписване или
промяна на фирмата;
8.  е платена дължимата държавна такса.
Вписване, заличаване и обявяване
Чл. 22. (1) Длъжностното лице по регистра-
цията извършва в съответния срок по чл. 19
вписване или заличаване на вписването, съот-
ветно обявяване на представения акт, когато са
налице предвидените в чл. 21 изисквания.
(2) Вписването и заличаването се извършват
чрез последователно въвеждане на информа-
ция за съответното обстоятелство в търговския
регистър.
(3) Обявяването се извършва чрез пренася-
не на съдържанието на представения акт в тър-
говския регистър във формат, подлежащ на
автоматизирана обработка.
Единен идентификационен код
Чл. 23. (1) Агенцията определя единен иден-
тификационен код, наричан по-нататък “ЕИК”,
задължителен за лицата, вписани в търговския
регистър.